
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2020 m. sausio 31 d.
                                                                                      įsakymu Nr. AT-92

KRIŪKŲ SENIŪNIJOS SPECIALISTO PAREIGYBĖS APRAŠYMAS

I. PAREIGYBĖ

	1. Kriūkų seniūnijos (toliau – seniūnijos) specialisto pareigybė yra priskiriama specialistų grupei.
                    2. Pareigybės lygis – B.
	3. Pareigybės paskirtis - seniūnijos specialisto pareigybė reikalinga darbui su gyventojais, seniūnijos dokumentų valdymui, archyvo tvarkymui, susirašinėjimui su įstaigomis ir organizacijomis,  gyventojų aptarnavimui vykdant gyventojams gyvenamosios vietos deklaravimo duomenų tvarkymą. 
	4. Seniūnijos specialistą į darbą priima ir iš jo atleidžia savivaldybės administracijos direktorius. Tai yra darbuotojas, dirbantis pagal darbo sutartį, pavaldus seniūnui.

II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

	5. Darbuotojas, einantis šias pareigas, turi atitikti šiuos reikalavimus:
	5.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;
	5.2. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais Vietos savivaldą, darbo santykius, dokumentų rengimą ir įforminimą.  
	5.3. mokėti kaupti, sisteminti, valdyti, apibendrinti informaciją ir rengti išvadas;	
	5.4. sklandžiai dėstyti mintis žodžiu ir raštu valstybine kalba, žinoti raštvedybos taisykles;
	5.5. savarankiškai planuoti, organizuoti savo veiklą;
	5.6.  mokėti dirbti Microsoft Office programiniu paketu;
	5.7. darbe vadovautis Lietuvos Respublikos įstatymais, savivaldybės administracijos direktoriaus įsakymais, savivaldybės tarybos sprendimais, mero potvarkiais, seniūno įsakymais.

III. ŠIAS PAREIGAS EINANČIO DARBUOTOJO FUNKCIJOS

        6. Šias pareigas einantis darbuotojas atlieka šias funkcijas:
                     6.1. per kompiuterinę dokumentų valdymo sistemą (DVS) organizuoja seniūnijos raštvedybą pagal teisės aktų, dokumentų rengimo ir įforminimo taisykles ir metodinių dokumentų reikalavimus; 
	6.2. vykdo gyvenamosios vietos deklaravimo funkciją ir išduoda gyventojams pažymas apie deklaruotą gyvenamąją vietą; 
	6.3. rengia raštus ir kitus dokumentus fiziniams ir juridiniams asmenims, siekiant užtikrinti seniūnijai pavestų funkcijų įgyvendinimą;
	6.4. priima gyventojus juos dominančiais klausimais, savo kompetencijos ribose juos konsultuoja,  vykdo gyventojų pasiūlymų, prašymų ir skundų registravimą;
	6.5. parengia EAIS dokumentacijos planą ir jo priedus, sudaro bylų apyrašus, dokumentų naikinimo aktus ir teikia derinti Kauno regioninio valstybės archyvo Marijampolės filialui;
	6.6. priima prašymus ir paruošia leidimus pagal seniūnijos kompetenciją;	
                      6.7. ruošia dokumentus, reikalingus seniūnui priskirtiems notariniams veiksmams atlikti ir teikia juos tvirtinti seniūnui;
          6.8. teikia informaciją ir dokumentus Centralizuotos buhalterijos skyriui;
	6.9. rašo seniūnijoje vykusių posėdžių, pasitarimų, susirinkimų, seniūnaičių sueigų protokolus;
        6.10. vykdo kitus su seniūnijos funkcijomis susijusius nenuolatinio pobūdžio administracijos direktoriaus, seniūno pavedimus savo kompetencijos klausimais, neprieštaraujančius Lietuvos Respublikos įstatymams ir kitiems teisės aktams.
                                    
                                                                                
